OSNOVNA ŠKOLA LUKA PALJETKA
Dr.Vladka Mačeka 11
20000 Dubrovnik
KLASA: 112-02/26-01/5
URBROJ:2117-1-131-02-26-1
Dubrovnik, 24. kolovoza 2026. 

Na temelju članka 99. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22 i 156/23), Zakona o osobnoj asistenciji (NN 71/23) i Pravilnika o pomoćnicima u nastavi i stručno komunikacijskim posrednicima (NN 85/24) Osnovna škola Luka Paljetka, Dubrovnik,  objavljuje 
 
 
JAVNI POZIV 

za prijavu kandidata za obavljanje poslova pomoćnika u nastavi za učenike s teškoćama u 2026./2027. školskoj godini

Broj traženih osoba: 12 pomoćnika/ica u nastavi

Mjesto rada: Osnovna škola Luka Paljetka, Dubrovnik, Dr.Vladka Mačeka 11, 20000 Dubrovnik

Vrsta ugovora: ugovor na određeno, nepuno radno vrijeme od 20 do 30 sati ukupnog tjednog radnog vremena za školsku godinu 2026./2027., sukladno  Pravilniku o pomoćnicima u nastavi i stručnim komunikacijskim posrednicima. 
 

UVJETI: 

Pravo prijave na ovaj Javni poziv imaju kandidati koji ispunjavaju sljedeće uvjete, sukladno Zakonu o osobnoj asistenciji i Pravilniku o pomoćnicima u nastavi i stručno komunikacijskim posrednicima
· Pomoćnik u nastavi mora biti punoljetna zdravstveno sposobna osoba koja ima završen Program obrazovanja odraslih (osposobljavanja) za pomoćnika u nastavi stručnoga/komunikacijskog posrednika u trajanju od 250 sati do početka školske godine 2026./27. i najmanje razinu obrazovanja 4.2.HKO-a:
· Iznimno pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a, ali ispunjava uvjet završenu najmanje razinu obrazovanja 4.1. HKO-a i ima završen program obrazovanja odraslih (osposobljavanja) za pomoćnika u nastavi/stručnoga komunikacijskog posrednika u trajanju od 250 sati, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju;
· Nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi i članka 23. Zakona o osobnoj asistenciji
· Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju
· Iznimno, u nedostatku prijavljenih kandidata sa završenim Programom obrazovanja (osposobljavanja) za pomoćnika u nastavi, u trajanju od 250 sati na ovaj Javni poziv, kandidati koji nemaju završen Program obrazovanja (osposobljavanja) za pomoćnika u nastavi odnosno stručnoga komunikacijskog posrednika, u trajanju od 250 sati mogu biti odabrani za obavljanje poslova pomoćnika u nastavi za učenike s teškoćama u 2026./2027. školskoj godini uz obavezu prijave pohađanja Programa obrazovanja (osposobljavanja) za pomoćnika u nastavi odnosno stručnoga komunikacijskog posrednika, u trajanju od 250 sati u roku od dva (2) mjeseca od potpisa Ugovora o radu sa školom.


OPIS POSLOVA:
 
Osnovna zadaća pomoćnika u nastavi je pružanje neposredne podrške i pomoći učenicima s teškoćama u razvoju s ciljem poboljšanja njihovih obrazovnih postignuća, uspješnije socijalizacije i emocionalnog funkcioniranja tijekom odgojno-obrazovnog procesa. Podrška i pomoć učenicima odnosi se na podršku u komunikaciji i socijalnoj uključenosti, pomoć pri kretanju, u obavljanju higijenskih potreba, uzimanju jela i pića, školskih i drugih aktivnosti i zadataka, suradnja s radnicima škole, roditeljima/skrbnicima te drugim učenicima.


U pisanoj prijavi potrebno je navesti osobne podatke: ime i prezime, datum i mjesto rođenja, adresu stanovanja, broj telefona ili mobitela te važeću e-mail adresu za kontakt.

Uz vlastoručno potpisnu prijavu na javni poziv kandidati su dužni priložiti sljedeće dokumente:
· Životopis;
· Dokaz o stečenoj stručnoj spremi (preslika svjedodžbe ili diplome, preslika rješenja o nostrifikaciji ukoliko se radi o inozemnoj svjedodžbi ili diplomi);
· Dokaz o državljanstvu
· Uvjerenje da se protiv kandidata ne vodi kazneni postupak o nekažnjavanju, ne starije od 30 dana od dana objave javnog poziva
· Elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
· Potvrdu (svjedodžbu) o završenom Programu obrazovanja (osposobljavanja) za pomoćnika u nastavi/stručno komunikacijskog posrednika u trajanju od 250 sati.
(Potvrda se može dostaviti i neposredno prije početka školske godine u slučaju da kandidat još uvijek pohađa Program)
· Vlastoručno potpisanu izjavu da kandidat nije roditelj/skrbnik niti drugi član uže obitelji učenika kojem/kojima se pruža potpora (prilikom sklapanja ugovora).
Svi prilozi dostavljaju se u neovjerenoj preslici.
Prijaviti se mogu kandidati oba spola sukladno članku 13. Zakona o ravnopravnosti spolova (82/08, 69/17)
Škola će kandidate koji ispunjavaju formalne uvjete pozvati na razgovor.

[bookmark: _Hlk205794514]Odabrani kandidati dužni su prije sklapanja ugovora o radu dostaviti na uvid originalne dokumente. 

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21, 156/23), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj  84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a  imaju prednost u odnosu na ostale kandidate samo pod jednakim uvjetima.
Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj  121/17, 98/19, 84/21, 156/23), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji. 
Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj  84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.
Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf 


Prijave na Javni poziv s dokazima o ispunjavanju uvjeta, potrebno je dostaviti neposredno u tajništvo škole radnim danom od 8-12 sati ili poštom na adresu Osnovne škole Luka Paljetka, Dr.Vladka Mačeka 11, 20 000 Dubrovnik ili putem e-maila:
tajnistvo@os-lpaljetka-du.skole.hr


Javni poziv otvoren je od 24. kolovoza 2026. Rok za dostavu prijava je do 1. rujna 2026. godine, a u slučaju nedovoljno prijavljenog broja kandidata ili povećanja broja pomoćnika tijekom školske godine, ovaj javni poziv ostat će otvoren do daljnjeg.   
 
Nepravodobne i nepotpune prijave neće biti razmatrane. 
 
Ovaj javni poziv bit će objavljen na službenim stranicama i oglasnim pločama Hrvatskog zavoda za zapošljavanje i Osnovne škole Luka Paljetka, Dubrovnik. 
 
							Osnovna škola Luka Paljetka, Dubrovnik
								Lucija Vujica, ravnateljica

